ai4bharat/Pralekha huggingface dataset:
অর্থমন্ত্রক
ভারতের মহাকাশ সংক্রান্ত দক্ষতার বাণিজ্যিকীকরণের লক্ষ্যে এনএসআইএল-এর অন্তর্ভুক্তিকরণ শেষ পর্যায়ে
নয়াদিল্লি, ৫ জুলাই, ২০১৯
সংসদে আজ ২০১৯-২০ অর্থবর্ষের কেন্দ্রীয় বাজেট পেশকালে কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন জানান, নিউ স্পেস ইন্ডিয়া লিমিটেড  নামে একটি সংস্থা মহাকাশ দপ্তরের অধীন নতুন বাণিজ্যিক শাখা হিসেবে যুক্ত হতে চলেছে।
শ্রীমতী সীতারমন জানান, মহাকাশ ক্ষেত্রে ভারত একটি শক্তিশালী রাষ্ট্র হিসেবে আত্মপ্রকাশ করেছে। কম খরচে বিশ্বমানের প্রযুক্তি ব্যবহার করে উপগ্রহ উৎক্ষেপণ করছে। এখন সময় এসেছে মহাকাশ ক্ষেত্রটিকে বাণিজ্যিকীকরণের। এনএসআইএল ইসরোর গবেষণা ও মানোন্নয়নে সাহায্য করবে। এই সংস্থাটি উৎক্ষেপণ যান এবং উন্নতমানের মহাকাশ সংক্রান্ত যন্ত্রাংশ বাণিজ্যিকভাবে সরবরাহ করবে বলে জানান কেন্দ্রীয় অর্থমন্ত্রী।
CG/SS/DM
(Visitor Counter : 92
প্রধানমন্ত্রীরদপ্তর
নববর্ষ উপলক্ষে দেশবাসীকে প্রধানমন্ত্রীর শুভেচ্ছা
নতুন দিল্লি, ১ জানুয়ারি, ২০২২
প্রধানমন্ত্রী শ্রী নরেন্দ্র মোদী দেশবাসীকে ইংরেজি নববর্ষ উপলক্ষে শুভেচ্ছা জানিয়েছেন।
একটি ট্যুইটে প্রধানমন্ত্রী বলেছেন, "নববর্ষ ২০২২-এর শুভেচ্ছা!
এই বছরটি প্রত্যেকের জীবনে অপার খুশি ও সুস্বাস্থ্য নিয়ে আসুক।
আমরা অগ্রগতি ও সমৃদ্ধির নতুন উচ্চতায় পৌঁছোতে থাকি এবং আমাদের মহান স্বাধীনতা সংগ্রামীদের স্বপ্ন পূরণে আরও কঠোর পরিশ্রম করি।"
CG/BD/AS/
(
প্রধানমন্ত্রীরদপ্তর
প্রধানমন্ত্রী হনুমান জয়ন্তীর পূণ্য লগ্নে জনসাধারণকে শুভেচ্ছা জানিয়েছেন
নতুনদিল্লি, ২৭শে এপ্রিল, ২০২১
প্রধানমন্ত্রী শ্রী নরেন্দ্র মোদী হনুমান জয়ন্তীর পূণ্য লগ্নে জনসসাধারণকে শুভেচ্ছা জানিয়েছেন।
এক ট্যুইট বার্তায় শ্রী মোদী বলেছেন, হনুমান জয়ন্তীর পূণ্য লগ্নে ভগবান হনুমানের পরদুঃখকাতরতা ও নিষ্ঠাকে আজ স্মরণ করার দিন। প্রধানমন্ত্রী, করোনা মহামারীর বিরুদ্ধে লড়াইয়ে তাঁর আশীর্বাদ চেয়েছেন এবং প্রার্থনা করেছেন, তাঁর জীবন ও আদর্শ আমাদের সকলের অনুপ্রেরণার উৎস হয়ে উঠুক।
(SDG/CB/
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ২৯শে সেপ্টেম্বর, ২০২১
দেশজুড়ে টিকাকরণ অভিযানে এ পর্যন্ত ৮৭ কোটি ৬৬লক্ষ টিকা দেওয়া হয়েছে।
ভারতে নতুন করে সংক্রমিতের সংখ্যা ২০হাজারের কম, গত ২৪ ঘন্টায় এই সংখ্যা ১৮,৮৭০ জন ।
মোট সংক্রমিতের ১%র কম, মাত্র ০.৮৪% এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ২লক্ষ ৮২হাজার ৫শো ২০জন।
বর্তমানে কোভিড মুক্ত হওয়ার হার ৯৭.৮৩%।
গত চব্বিশ ঘন্টায় আরোগ্য লাভ করেছেন ২৮হাজার ১শো ৭৮জন।
সারা দেশে এ পর্যন্ত মোট সুস্থ হয়েছেন ৩ কোটি ২৯ লক্ষ ৮৬হাজার ১৮০ জন।
সাপ্তাহিক সংক্রমিতের হার ৯৬ দিন ধরে ৩ শতাংশের নিচে রয়েছে, বর্তমানে ১.৮২%।
দৈনিক সংক্রমিতের হার গত ৩০ দিন ধরে ৩ শতাংশের কম, আজ এই হার ১.২৫%।
মোট নমুনা পরীক্ষা হয়েছে ৫৬কোটি ৭৪লক্ষ।
CG/CB/
(Visitor Counter : 115
প্রধানমন্ত্রীরদপ্তর
২ বছর ধরে অধ্যক্ষ হিসেবে দায়িত্বপালন করার জন্য ওম বিড়লাকে প্রধানমন্ত্রীর অভিনন্দন
নতুনদিল্লি, ১৯শে জুন, ২০২১
প্রধানমন্ত্রী শ্রী নরেন্দ্র মোদী লোকসভার অধ্যক্ষ হিসেবে দায়িত্ব পালনের দ্বিতীয় বর্ষ পূর্তিতে শ্রী ওম বিড়লাকে অভিনন্দন জানিয়েছেন।
একগুচ্ছ ট্যুইট বার্তায় প্রধানমন্ত্রী বলেছেন, “ বিগত দু বছর ধরে শ্রী@ombirlakotaজি বিভিন্ন উদ্যোগ নিয়েছেন, যার ফলে আমাদের সংসদীয় গণতন্ত্র সমৃদ্ধ হয়েছে, কর্মক্ষমতা বৃদ্ধি পেয়েছে, অনেক ঐতিহাসিক ও জনমুখি আইন পাশ হয়েছে। তাঁকে অভিনন্দন জানাই!
এই প্রসঙ্গে একটি বিষয় উল্লেখযোগ্য যে শ্রী বিড়লা প্রথমবার নির্বাচিত হওয়া সাংসদ, তরুণ সাংসদ ও মহিলা সাংসদদের সদনে কথা বলার বেশী সুযোগ দেন। তিনি বিভিন্ন কমিটিকে শক্তিশালী করেছেন, যেগুলির আমাদের গণতন্ত্রে গুরুত্বপূর্ণ ভূমিকা রয়েছে। “
CG/CB/
(
আইএফএসসি কর্তৃপক্ষ
প্রস্তাবিত আইএফএসসিএ  রেগুলেশন, ২০২১ সম্পর্কিত কনসালটেশন পেপার নিয়ে আইএফএসসি কর্তৃপক্ষের মতামত আহ্বান
নয়াদিল্লি, ২ ডিসেম্বর, ২০২১
ভারতে আর্থিক পণ্য ও পরিষেবা গুণমান ও নিয়ন্ত্রণ তথা আন্তর্জাতিক আর্থিক পরিষেবা কেন্দ্রগুলিতে  থাকা আর্থিক প্রতিষ্ঠানগুলির কাজকর্ম নিয়ন্ত্রণের উদ্দেশ্যে এক অভিন্ন নিয়ন্ত্রক প্রতিষ্ঠান হিসেবে ইন্টারন্যাশনাল ফিনান্সিয়াল সার্ভিসেস সেন্টার্স অথরিটি বা আন্তর্জাতিক আর্থিক পরিষেবা কেন্দ্র কর্তৃপক্ষ  গঠিত হয়।
আর্থিক বাজারের অনুকূল পরিবেশ গড়ে তুলতে এবং আন্তর্জাতিক ক্রেতাদের গুণগত মানের বিমা পরিষেবা দিতে আন্তর্জাতিক আর্থিক পরিষেবা কেন্দ্রের গুরুত্বপূর্ণ অঙ্গ হিসেবে বিমা মধ্যস্থতাকারীরা কাজ করে থাকেন।
আইএফএসসি কর্তৃপক্ষ ইতিমধ্যেই বিমাক্ষেত্রের মধ্যস্থতাকারীদের কাজকর্ম পরিচালনা ও নিয়ন্ত্রণের লক্ষ্যে আইএফএসসিএ  নিয়ন্ত্রণ বিধি, ২০২১ জনসমক্ষে প্রকাশ করেছে। উল্লেখ করা যেতে পারে, বিমা মধ্যস্থতাকারীদের মধ্যে রয়েছে বিমাক্ষেত্রের সঙ্গে যুক্ত ব্রোকার, কর্পোরেট এজেন্ট, থার্ড পার্টি অ্যাডমিনিস্ট্রেটর এবং সমীক্ষা সংস্থা। এখন আইএফএসসি থেকে খুচরো বিমা ব্যবসার ওপর গুরুত্ব দিয়ে প্রস্তাব করা হয়েছে যে ইনস্যুরেন্স ওয়েব এগ্রিগেটরদের নিবন্ধীকরণ ও কাজকর্ম পরিচালনার জন্য নিয়ন্ত্রণমূলক কাঠামো গড়ে তোলা প্রয়োজন যাতে তাদের আইএফএসসি ব্যবস্থার আওতায় নিয়ে আসা যায়।
খসড়া আইএফএসসিএ  নিয়ন্ত্রণ বিধি, ২০২১-এ অন্যান্য বিষয়ের মধ্যে যোগ্যতার শর্তাবলী, নিবন্ধীকরণ প্রক্রিয়া এবং অনুমোদিত কাজকর্মের বিষয়গুলিকে অন্তর্ভুক্ত করা হয়েছে।
আইএফএসসিএ-এর ওয়েবসাইটে (https://ifsca.gov.in/PublicConsultation
, inviting comments /) খসড়া নিয়ন্ত্রণ বিধি সহ কনসালটেশন পেপার জনসাধারণ ও সংশ্লিষ্ট সকল পক্ষের মতামত / পরামর্শের জন্য দেওয়া হয়েছে। এ সম্পর্কিত মতামত / পরামর্শ আগামী ২০ ডিসেম্বরের মধ্যে আইএফএসসি কর্তৃপক্ষকে পাঠাতে হবে।
CG/BD/DM/
(Visitor Counter : 109
পরিবেশওঅরণ্যমন্ত্রক
দিল্লিতে সমস্ত চিহ্নিত শিল্প ইউনিটে পরিশ্রুত জ্বালানির  যোগান সুনিশ্চিত হয়েছে
নয়াদিল্লি, ০৩ ফেব্রুয়ারি, ২০২১
জাতীয় রাজধানী অঞ্চল ও সংলগ্ন এলাকায় বায়ু দূষণ নিয়ন্ত্রণে নবগঠিত কমিশন দিল্লির সমস্ত শিল্প ইউনিটের জন্য অগ্রাধিকারের ভিত্তিতে পরিশ্রুত জ্বালানীর ব্যবহার বাড়াতে প্রয়োজনীয় ব্যবস্থা গ্রহণ করেছে। এই লক্ষ্যে দিল্লির ১ হাজার ৬২৭টি শিল্প ইউনিটকে পাইপ বাহিত প্রাকৃতিক গ্যাস সরবরাহের জন্য চিহ্নিত করা হয়েছে। রাষ্ট্রায়ত্ত সংস্থা গেইল, আইজিএল এবং জাতীয় রাজধানী অঞ্চল দিল্লি সরকারের সঙ্গে সমন্বয় বজায় রেখে পরিশ্রুত জ্বালানী ব্যবহারের ওপর নিয়মিত নজরদারি রাখা হচ্ছে।
ইতিমধ্যেই ১ হাজার ৬২৭টি চিহ্নিত শিল্প ইউনিটে পাইপ বাহিত প্রাকৃতিক গ্যাসের যোগান সুনিশ্চিত করা হয়েছে এবং আরও ১ হাজার ৬০৭টি শিল্প ইউনিটকে চিহ্নিত করা হয়েছে। এই শিল্প ইউনিটগুলি দূষণ সৃষ্টিকারী চিরাচরিত জ্বালানীর পরিবর্তে প্রাকৃতিক গ্যাস ব্যবহার করবে। দিল্লির বিভিন্ন এলাকায় বাকি যে ২০টি শিল্প ইউনিট রয়েছে, সেগুলি বর্তমানে জ্বালানী হিসাবে তরল প্রাকৃতিক গ্যাস ব্যবহার করে। চলতি মাসের শেষ নাগাদ এই ইউনিটগুলিও পাইপ বাহিত প্রাকৃতিক গ্যাস ব্যবহার শুরু করবে বলে মনে করা হচ্ছে। এর ফলে, দিল্লির সমস্ত শিল্প ইউনিট পরিশ্রুত জ্বালানী ব্যবহার করতে পারবে।
ক্রেতা, খাদ্যএবংগণবন্টনমন্ত্রক
কেন্দ্রীয় মন্ত্রিসভা সরকারি প্রকল্পগুলিতে পরিপূরক পুষ্টি যুক্ত চাল বন্টনে অনুমোদন দিয়েছে
নতুন দিল্লি, ০৮ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে আজ অর্থনৈতিক বিষয়ক কেন্দ্রীয় ক্যাবিনেট কমিটি জাতীয় খাদ্য সুরক্ষা আইনের আওতায় সুনির্দিষ্ট গণবন্টন ব্যবস্থাপনা, সুসংহত শিশুবিকাশ পরিষেবা, প্রধানমন্ত্রী পোষণ শক্তি নির্মাণ – পিএম পোষণ  এবং কেন্দ্রীয় সরকারের অন্যান্য কল্যাণমূলক প্রকল্পের মাধ্যমে ২০২৪ সালের মধ্যে পর্যায়ক্রমে সমস্ত রাজ্য ও কেন্দ্রশাসিত অঞ্চলগুলিতে পরিপূরক পুষ্টিযুক্ত চাল সরবরাহের প্রস্তাব অনুমোদন করেছে।
২০২৪ সালের জুন মাস পর্যন্ত, এই উদ্যোগ সম্পূর্ণ বাস্তবায়িত না হওয়া পর্যন্ত খাদ্য ভর্তুকির অঙ্গ হিসেবে কেন্দ্রীয় সরকার চালের জন্য সম্পূর্ণ খরচ হিসেবে প্রতি বছর প্রায় ২ হাজার ৭০০ কোটি টাকার ব্যয়ভার বহন করবে।
এই উদ্যোগের যথাযথ বাস্তবায়নের জন্য তিনটি পর্যায়ে পরিকল্পনা করা হয়েছে। একাধিক প্রকল্প দৃঢ়তার সঙ্গে বাস্তবায়নের অঙ্গ হিসেবে খাদ্য ও গণবন্টন বিভাগ সমস্ত সংশ্লিষ্ট পক্ষ যেমন রাজ্য সরকার/ কেন্দ্রশাসিত অঞ্চলের মন্ত্রক/ বিভাগ, শিল্প সংস্থা/ গবেষণা প্রতিষ্ঠান ইত্যাদির সঙ্গে পারস্পরিক সমন্বয় বজায় রেখে চলেছে। ফুড কর্পোরেশন অফ ইন্ডিয়া এবং রাজ্যের সংস্থাগুলি ইতিমধ্যেই পরিপূরক পুষ্টিযুক্ত চাল সংগ্রহের কাজে যুক্ত রয়েছে। এপর্যন্ত সরবরাহ ও বন্টনের জন্য প্রায় ৮৮.৬৫ লক্ষ মেট্রিকটন পরিপূরক পুষ্টিযুক্ত চাল সংগ্রহ করা হয়েছে।
প্রধানমন্ত্রী ২০২১ সালের ১৫ই আগস্ট ৭৫তম স্বাধীনতা দিবসের ভাষণে দেশের প্রতিটি দরিদ্র ব্যক্তিকে পুষ্টিকর খাবার সরবরাহ করে অপুষ্টির হাত থেকে রক্ষা করা এবং মহিলা, শিশু, স্তন্যদানকারী মায়েদের বিকাশে প্রধান বাধা সৃষ্টিকারী প্রয়োজনীয় অপুষ্টির অভাব কাটিয়ে ওঠার জন্য পরিপূরক পুষ্টিযুক্ত চাল দেওয়ার কথা ঘোষণা করেছিলেন।
এর আগে ২০১৯-২০ অর্থবর্ষ থেকে তিন বছরের মেয়াদে ‘পরিপূরক পুষ্টি যুক্ত চাল এবং গণবন্টন ব্যবস্থাপনার আওতায় বিতরণ’ বিষয়ে কেন্দ্রীয় সাহায্যপ্রাপ্ত পাইলট প্রকল্পটি বাস্তবায়িত হয়েছিল। অন্ধ্রপ্রদেশ, গুজরাট, মহারাষ্ট্র, তামিলনাড়ু, ছত্তিশগড়, উত্তরপ্রদেশ, ওড়িশা, তেলেঙ্গানা, মধ্যপ্রদেশ, উত্তরাখণ্ড এবং ঝাড়খণ্ড – এই ১১টি রাজ্যের একটি করে জেলা এই পাইলট প্রকল্পের আওতায় পরিপূরক পুষ্টিযুক্ত চাল সফলভাবে বন্টন করেছিল।
CG/SS/SKD/
(Visitor Counter : 98
মানবসম্পদবিকাশমন্ত্রক
পরীক্ষার চাপ মোকাবিলা : আগামীকাল প্রধানমন্ত্রীর সঙ্গে ‘পরীক্ষা পে চর্চা’
প্রধানমন্ত্রী ছাত্রছাত্রী, শিক্ষক এবং মা-বাবাদের সঙ্গে কথা বলবেন
নয়াদিল্লি, ২৮ জানুয়ারি, ২০১৯
প্রধানমন্ত্রী শ্রী নরেন্দ্র মোদী আগামীকাল নতুন দিল্লির তালকাটোরা স্টেডিয়ামে সম্প্রসারিত ‘পরীক্ষা পে চর্চা’ ২.০ অনুষ্ঠানে ভারত এবং দেশ-বিদেশের ছাত্রছাত্রী, শিক্ষক এবং মা-বাবাদের সঙ্গে কথা বলবেন।এ ব্যাপারে ছাত্রছাত্রী, শিক্ষক এবং মা-বাবাদের মধ্যে বিশেষ উৎসাহ লক্ষ্য করা যাচ্ছে।শুধু অনুষ্ঠানে অংশগ্রহণই নয়, বরং পরীক্ষার চাপ মোকাবিলায় প্রধানমন্ত্রীর কাছ থেকে কিছু পরামর্শ নিতেও পেতেও তাঁরা আগ্রহী।ছাত্রছাত্রীরা যাতে চাপমুক্ত পরিবেশে পরীক্ষা দিতে পারে এবং ফলশ্রুতিতে ভালো ফলাফল করতে পারে, সেজন্যই এই অনুষ্ঠানের আয়োজন।
প্রধানমন্ত্রীর এই অনুষ্ঠানের জন্য সব আয়োজন সম্পূর্ণ।সকাল ১১টায় এই অনুষ্ঠান শুরু হবে।দূরদর্শনে সরাসরি এই অনুষ্ঠান সম্প্রচার করা হবে।অন্য কয়েকটি চ্যানেলেও অনুষ্ঠানটির লাইভ দেখাতে পারে।ছাত্রছাত্রীরা ইতিমধ্যেই দেশের বিভিন্ন রাজ্য এবং কেন্দ্রশাসিত অঞ্চল থেকে রাজধানীতে এসে পৌঁছেছেন।এ বছর ২৪টি রাজ্য ও কেন্দ্রশাসিত অঞ্চলের কলেজ ছাত্রছাত্রীরা এই অনুষ্ঠানে অংশ নেবেন।তালকাটোরা স্টেডিয়ামে আয়োজিত এই অনুষ্ঠানে ভারতের বিভিন্ন প্রান্ত থেকে ছাত্রছাত্রী, শিক্ষক এবং মা-বাবা মিলিয়ে মোট ২ হাজার জন উপস্থিত থাকবেন।
‘পরীক্ষা পে চর্চা’ অনুষ্ঠানে যোগদানের জন্য গত ৭ই থেকে ১৭ই জানুয়ারি নবম থেকে দ্বাদশ শ্রেণীর ছাত্রছাত্রী, গ্র্যাজুয়েট এবং আন্ডার গ্র্যাজুয়েট কলেজ ছাত্রছাত্রী, তাদের মা-বাবা এবং শিক্ষকরা অনলাইন-ভিত্তিক একটি প্রতিযোগিতায় যোগ দেন।www.mygov.in ওয়েবসাইটের মাধ্যমে তাঁরা এই প্রতিযোগিতায় অংশ নেন।
নবম থেকে দ্বাদশ শ্রেণীর ছাত্রছাত্রী এবং গ্র্যাজুয়েট ও আন্ডার গ্র্যাজুয়েট পাঠক্রমের ছাত্রছাত্রীরা যেসব বিষয়ের ওপর প্রতিযোগিতায় অংশ নেন, তার মধ্যে ছিল –
a) আকর্ষণীয় শিরোনাম প্রতিযোগিতা,
b) নবম থেকে দশম শ্রেণীর ছাত্রছাত্রীদের জন্য ‘আমি উৎসাহী’ প্রতিযোগিতা এবং
c) গ্র্যাজুয়েট ও আন্ডার গ্র্যাজুয়েট পর্যায়ের ছাত্রছাত্রীদের জন্য ‘আমার সাফল্যের মন্ত্র’ প্রতিযোগিতা।
২
শিক্ষকদের জন্য –
‘শিক্ষকদের ভাবনা’
মাতাপিতাদের জন্য
আমার পরীক্ষা যোদ্ধার কাছ থেকে শেখা
www.mygov.in– এই পোর্টালের মাধ্যমে মোট ১ লক্ষ ২ হাজার ১৭৩ জন প্রতিযোগী প্রতিযোগিতায় অংশ নেন এবং এর বিস্তারিত তথ্য সবকটি রাজ্য ও কেন্দ্রশাসিত অঞ্চলের কাছ পাঠিয়ে দেওয়া হয়।প্রতিটি রাজ্য ও কেন্দ্রশাসিত অঞ্চলে গঠিত সিলেকশন কমিটি মোট ২ হাজার প্রতিযোগীকে এই অনুষ্ঠানে যোগ দেওয়ার জন্য নির্বাচিত করে।
গত বছরের ‘পরীক্ষা পে চর্চা’র মতো না করে এবার শুধুমাত্র নির্বাচিত ছাত্রছাত্রী, মাতাপিতা ও শিক্ষকরাই তালকাটোরা স্টেডিয়ামের অনুষ্ঠানে যোগ দিতে পারবেন।এবারই প্রথমবার বিদেশে বসবাসকারী ভারতীয় ছাত্রছাত্রীরা এই অনুষ্ঠানে অংশ নিতে পারবেন।এছাড়া, রাশিয়া, নাইজেরিয়া, ইরান, নেপাল, দোহা, কুয়েত, সৌদি আরব এবং সিঙ্গাপুরের ছাত্রছাত্রীরাও ‘পরীক্ষা পে চর্চা’য় যোগ দেবেন।
এ বছর ১০ মিনিটের একটি সাংস্কৃতিক অনুষ্ঠানেরও আয়োজন করা হচ্ছে।কলা উৎসব প্রতিযোগিতায় বিজয়ী ছাত্রছাত্রী, তাদের মা-বাবা এবং শিক্ষকরাই কেবলমাত্র এই অনুষ্ঠানে অংশ নেবেন।
পরীক্ষার চাপ কমাতে কেন্দ্রীয় মানবসম্পদ উন্নয়ন মন্ত্রক একটি সংক্ষিপ্ত ছবি দেখাবে।এতে গত বছরের ‘পরীক্ষা পে চর্চা’র পর গৃহীত পদক্ষেপগুলি দেখানো হবে।
সমস্ত সরকারি ও সিবিএসই স্কুল এবং উচ্চ শিক্ষা প্রতিষ্ঠান এবং কলেজগুলিতে সরাসরি সম্প্রচারের ব্যবস্থা করা হয়েছে।
CG/SB
(Visitor Counter : 127
অর্থমন্ত্রক
বিমা মধ্যস্থতাকারীদের জন্য ১০০ শতাংশ প্রত্যক্ষ বিদেশি বিনিয়োগের প্রস্তাব আনা হল কেন্দ্রীয় বাজেটে
নয়াদিল্লি, ৫ জুলাই, ২০১৯
২০১৯-২০-র কেন্দ্রীয় বাজেটে বিমা মধ্যস্থতাকারীদের জন্য ১০০ শতাংশ প্রত্যক্ষ বিদেশি বিনিয়োগ মঞ্জুরের প্রস্তাব করা হয়েছে। আজ সংসদে পেশ করে অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন এই ঘোষণা করেন। একক ব্র্যান্ডের খুচরো ব্যবসার ক্ষেত্রে প্রত্যক্ষ বিদেশি বিনিয়োগের স্বার্থে আঞ্চলিক উৎস সংক্রান্ত নিয়ম শিথিল করার প্রস্তাবও করেছেন অর্থমন্ত্রী।
শ্রীমতী সীতারমন আরও বলেন, এই ক্ষেত্রে বিশ্বব্যাপী ঝড় বয়ে গেলেও ভারতে প্রত্যক্ষ বিদেশি বিনিয়োগের প্রবাহে কোন ঘাটতি ঘটেনি।
অর্থমন্ত্রীর বক্তব্য অনুযায়ী, ২০১৯-এর রাষ্ট্রসঙ্ঘের বাণিজ্য ও উন্নয়ন সংক্রান্ত সম্মেলন বা আঙ্কটাড-এর বিশ্ব বিনিয়োগ প্রতিবেদন অনুযায়ী ২০১৮-১৯-এ ভারতে প্রত্যক্ষ বিদেশি বিনিয়োগের পরিমাণ ৬৪.৩৭৫ মিলিয়ন মার্কিন ডলারে পৌঁছয়। অর্থাৎ, গত আর্থিক বছরের তুলনায় এই আর্থিক বছরে এই বিনিয়োগে ৬ শতাংশ বৃদ্ধি ঘটেছে।
কেন্দ্রীয় সরকার জাতীয় পরিকাঠামো বিনিয়োগ তহবিল বা এনআইআইএফ-এর উদ্যোগে ভারতে বিশ্বের বড় মাপের বিনিয়োগকারীদের একত্রিত করে একটি বার্ষিক বৈঠকের আয়োজন করার বিষয়টি বিবেচনা করছে।
বিদেশি বিনিয়োগের প্রয়োজনে তালিকাভুক্ত বিনিয়োগকারী বা এফপিআই-এর ব্যবসা-বাণিজ্য সংক্রান্ত তথ্যাদি প্রাপ্তি ও সীমান্তপারের বিনিয়োগ আকর্ষণ করার ক্ষেত্রে গুরুত্বপূর্ণ নির্ণায়কের ভূমিকা নিতে পারে বলে অর্থমন্ত্রী বাজেট ভাষণে জানান।
প্রসঙ্গত, ২০১৯-২০ সালের কেন্দ্রীয় বাজেটে এফপিআই বিনিয়োগের বিধিবদ্ধ সীমা ২৪ শতাংশ থেকে বাড়িয়ে ক্ষেত্রীয় বিদেশি বিনিয়োগের চূড়ান্ত সীমা পর্যন্ত করার প্রস্তাবও করা হয়েছে।
শ্রীমতী সীতারমন বলেন, ভারতীয় অর্থনীতিতে মূলধনের প্রধান উৎস হিসেবে এফপিআইগুলি যাতে বাধাহীন বিনিয়োগের অভিজ্ঞতা সঞ্চয় করতে পারে, সে বিষয়েও সচেষ্ট হতে হবে। এই প্রেক্ষিতে এফপিআইগুলির ক্ষেত্রে চলতি গ্রাহককে জানুন বা কেওয়াইসি নিয়ম-নীতি যুক্তিযুক্ত করারও প্রস্তাব দেওয়া হয়েছে বাজেটে।
CG/SSS/DM
(Visitor Counter : 131
স্বাস্থ্যওপরিবারকল্যাণমন্ত্রক
ভারতে সংক্রমিত চিকিৎসাধীনের সংখ্যা কমে আজ হয়েছে ৩.৩২ লক্ষ
গত ১৭ দিনে ভারতে দৈনিক ৪0 হাজারের কম সংক্রমিত হচ্ছেন
শেষ ১১ দিনে দৈনিক ৫00 জনের কম সংক্রমিত মারা গেছেন
নতুনদিল্লি, ১৬ই ডিসেম্বর, ২০২০
ভারতে মোট চিকিৎসাধীন সংক্রমিতের সংখ্যা ক্রমশ কমছে। আজকের হিসেবে এই সংখ্যা ৩ লক্ষ ৩2 হাজার ২। মোট সংগীতের মাত্র ৩.৩৪ শতাংশ এই মুহূর্তে চিকিৎসাধীন।
গত ২৪ ঘন্টায় ২৬ হাজার ৩শো৮২ জন কোভিডে সংক্রমিত হয়েছেন । ভারতে এই একই সময়ে ৩৩,৮১৩ জন সুস্থ হয়ে উঠেছেন । এরফলে সক্রিয় সংক্রমিত সংখ্যা ৭৮১৮ কমেছে।
গত ১৭ দিনে ভারতে নতুন করে দৈনিক ৪0 হাজারের কম সংক্রমিত হচ্ছেন । সারা বিশ্বের হিসেবে ভারতে প্রতি ১0 লক্ষ জনের হিসেবে সবথেকে কম সংক্রমিত হচ্ছে౼ এই সংখ্যা ১৪৭।
মোট কোভিড মুক্তর সংখ্যা ৯৪ লক্ষ ৫৬ হাজার ৪৪৯জন। সুস্থতার হার ৯৫.২১ শতাংশ। ১০ টি রাজ্য ও কেন্দ্রশাসিত অঞ্চলে ৭৬.৪৩ শতাংশ মানুষ সুস্থ হয়ে উঠেছেন। কেরালায় একদিনে ৫০৬৬ জন মহারাষ্ট্রে ৪৩৯৫ জন এবং পশ্চিমবঙ্গের ২৯৬৫ জন সুস্থ হয়ে উঠেছেন।
১০ টি রাজ্য ও কেন্দ্রশাসিত অঞ্চলের মধ্যে ৭৫.৪৮ শতাংশ নতুন সংক্রমিতরা বসবাস করেন। কেরালায় ৫২১৮জন, মহারাষ্ট্রে ৩৪৪২জন এবং পশ্চিমবঙ্গের ২২৮৯ জন সংক্রমিত হয়েছেন।
গত ২৪ ঘন্টায় ৩৮৭টি মৃত্যুর খবর এসেছে ।এরমধ্যে, ১০ টি রাজ্য ও কেন্দ্রশাসিত অঞ্চলে ৭৫.১৯ শতাংশ সংক্রমিত বাস করতেন। মহারাষ্ট্রে ৭০, পশ্চিমবঙ্গে ৪৫ এবং দিল্লিতে ৪১ জন মারা গেছেন। দেশে কোভিডের কারণে মৃত্যুর হার ক্রমশ নিম্নমুখী। গত ১১ দিন ধরে প্রত্যহ ৫00 জনের কম মারা যাচ্ছেন। সারা দেশে সাতদিন ধরে প্রতি ১০ জনের মধ্যে ২ জন কোভিডের কারণে মারা যাচ্ছেন౼ এই সংখ্যা বিশ্বের হিসেবে সর্বনিম্ন।
বিজ্ঞানওপ্রযুক্তিমন্ত্রক
কোভিড-১৯ আত্মনির্ভর ভারত গঠনের পথ সুগম করেছে, জানালেন ডঃ রঘুনাথ মাশেলকার
নয়াদিল্লি, ৩ জুলাই, ২০২০
কোভিড-১৯ আত্মনির্ভর ভারত গঠনের পথ সুগম করেছে। এই লক্ষ্য অর্জনের জন্য প্রত্যেক ক্ষেত্রেই পুনর্নিমাণ, পুনঃপরিকল্পনা এবং বাস্তবায়নের পক্ষে পথ খুলে গেছে বলে জানালেন পদ্মবিভূষণ পুরস্কার বিজয়ী ডঃ রঘুনাথ অনন্ত মাশেলকার।
উত্তর-পূর্ব বিজ্ঞান ও প্রযুক্তি প্রতিষ্ঠানের উদ্যোগে ‘বৈজ্ঞানিক ও শিল্প গবেষণা - গ্রীষ্মকালীন গবেষণা প্রশিক্ষণ কর্মসূচি, ২০২০’র অধীনে ‘আত্মবিশ্বাসের সঙ্গে আত্মনির্ভর ভারত নির্মাণ’ শীর্ষক এক আলোচনাসভায় একথা জানান তিনি।
ডঃ মাশেলকার বলেন, আত্মনির্ভর ভারত গঠনের জন্য নিজেদেরকে স্বাবলম্বী হতে হবে। বিদেশর সরবরাহ শৃঙ্খলের ওপর নির্ভরশীল হলে চলবে না। তিনি আত্মনির্ভরতার পাঁচটি স্তম্ভের ওপর জোর দেন। আরও ভালো করে পণ্য উৎপাদন, তৈরি করা, কেনা, আরও ভালো করে তৈরি করার জন্য কেনা এবং একসাথে তৈরি করা । তিনি বলেন, দেশের যুবশক্তিকে আত্মনির্ভর ভারত গঠনের কাজে এগিয়ে আসতে হবে। দেশকে সমৃদ্ধ করে তোলার জন্য প্রযুক্তি এবং বিশ্বাস – এই দুইয়েরই মেলবন্ধন হওয়া দরকার।
ডঃ মাশেলকার বলেন ‘মেক ইন ইন্ডিয়া’ উদ্যোগটি কেবলমাত্র উৎপাদনের ক্ষেত্রে নয়, ভারতকেও উদ্ভাবনের দিকে মনোনিবেশ করতে হবে। গবেষণার গুরুত্বের কথা উল্লেখ করে শ্রী মাশেলকার বলেন, উদ্ভাবন ক্ষেত্রে সব সময় গুরুত্ব দিতে হবে। তবেই একটি জাতির সমৃদ্ধি সম্ভব। দেশের প্রতিভা এবং দক্ষতাকে কাজে লাগানোরও আহ্বান জানান তিনি। কোভিড পরবর্তী বিশ্বে চিনের বিকল্প গন্তব্য হিসেবে ভারতের গুরুত্ব ক্রমশই বাড়ছে। চিনকে এড়িয়ে অনেক দেশই এখন ভারতে বিনিয়োগে আগ্রহী। তাই, দেশে বিদেশি বিনিয়োগের জন্য অনুকূল পরিবেশ তৈরি করতে হবে। এজন্য পর্যাপ্ত তহবিল এবং পরিকাঠামো দরকার বলেও তিনি মন্তব্য করেন। শ্রী মাশেলকার বলেন, উচ্চতর আকাঙ্ক্ষা, অধ্যাবসায়, সময়মতো সমস্যার সমাধান, অন্যের জন্য নিজের দরজা খুলে রাখা, নিঃশব্দে কঠোর পরিশ্রম, ইতিবাচক ভাবনা, বিশ্বে পরিবর্তনের সঙ্গে সঙ্গে নতুন দক্ষতা ও প্রযুক্তিকে গ্রহণ এবং মানুষের কল্পনা, সাফল্য এবং কৃতিত্বকে তুলে ধরা প্রয়োজন। তিনি বলেন, আত্মবিশ্বাস থাকলেই তবেই আত্মনির্ভর ভারত গড়ে উঠবে।
(CG/SS/DM
শিল্পওবাণিজ্যমন্ত্রক
ভারত থেকে নতুন নতুন দেশে আমের রপ্তানিতে প্রসার ঘটছে; জিআই স্বীকৃত ফজলি আম বাহারিনে রপ্তানি
নয়াদিল্লি, ১০ জুলাই, ২০২১
কোভিড-১৯ মহামারীজনিত লজিস্টিক  চ্যালেঞ্জ সত্ত্বেও এই মরশুমে নতুন নতুন দেশে ভারতীয় আম রপ্তানির প্রসার ঘটেছে। মধ্যপ্রাচ্যের দেশগুলিতে আমের রপ্তানি বাড়াতে এক গুরুত্বপূর্ণ উদ্যোগের অঙ্গ হিসাবে জিআই বা ভৌগোলিক স্বতন্ত্র পরিচিতিসম্পন্ন বিভিন্ন প্রজাতির ফজলি আম আজ বাহারিনের উদ্দেশ্যে রপ্তানি করা হয়েছে। পশ্চিমবঙ্গের মালদা জেলা থেকে এই আমগুলি সংগ্রহ করে বাহারিনে পাঠানোর ব্যবস্থা করা হয়েছে। কলকাতা থেকে ডিএন এন্টারপ্রাইজ নামে একটি স্বীকৃত সংস্থা ফজলি আম রপ্তানির দায়িত্ব পেয়েছে। অন্যদিকে, বাহারিনের আলজাজিরা গ্রুপ আম আমদানি করছে। এপিইডিএ ইতিমধ্যেই চিরাচরিত অঞ্চল ও দেশগুলি বাদে অন্যান্য দেশে বিভিন্ন প্রজাতির আম রপ্তানির উদ্যোগ নিয়েছে। এই লক্ষ্যে আমের রপ্তানি আরও বাড়াতে ভার্চ্যুয়াল পদ্ধতিতে ক্রেতা-বিক্রেতা বৈঠক আয়োজন করা হচ্ছে। কাতারের দোহায় ভারতের বিভিন্ন প্রজাতির আম সম্পর্কে এপিইডিএ দিন কয়েক আগেই একটি কর্মসূচি আয়োজন করে। এই কর্মসূচির পরেই বাহারিনের কাছ থেকে জিআই স্বীকৃত ৯টি প্রজাতির আম রপ্তানির বরাত আসে। পশ্চিমবঙ্গ ও উত্তর প্রদেশ থেকে এই প্রজাতির আম বাহারিনে রপ্তানির বন্দোবস্ত করা হয়েছে।
জিআই স্বীকৃত রপ্তানিযোগ্য ৯টি প্রজাতির আমের মধ্যে রয়েছে – মালদার ক্ষিরসাপতি, লক্ষণ ভোগ, ফজলি, আম্রপালি ও চৌসা এবং নদিয়ার ন্যাংরা।
উল্লেখ করা যেতে পারে, গত মাসেই বাহারিনে ভারতীয় আম নিয়ে এক সপ্তাহব্যাপী কর্মসূচির আয়োজন করা হয়েছিল। এই কর্মসূচিতে ১৬টি বিভিন্ন প্রজাতির ফল প্রদর্শিত হয়। এর মধ্যে জিআই স্বীকৃত ৩টি আমের প্রজাতিও ছিল। এই ৩টি প্রজাতির মধ্যে ক্ষিরসাপতি ও লক্ষণভোগ পশ্চিমবঙ্গের এবং বিহারের জার্ডালু প্রজাতির আম প্রদর্শিত হয়।
বাহারিনের আলজাজিরা সংস্থার ১৩টি স্টোর বা বিপণী থেকে বিভিন্ন প্রজাতির আম বিক্রি ইতিমধ্যেই শুরু হয়েছে। পশ্চিমবঙ্গ ও বিহারের চাষীদের কাছ থেকে আমগুলি সংগ্রহ করে এপিইডিএ স্বীকৃত একটি সংস্থা সেগুলি রপ্তানি করেছে।
চলতি মরশুমে এই প্রথম ভারত থেকে জিআই স্বীকৃত বঙ্গনাপল্লী ও অন্যান্য প্রজাতির প্রায় ২.৫ মেট্রিক টন আম রপ্তানি করা হয়েছে। উল্লেখ করা যেতে পারে, ভারতে আমকে ফলের রাজা বলে গণ্য করা হয়। প্রাচীণ শাস্ত্রে আমগাছ ‘কল্পবৃক্ষ’ হিসাবে উল্লিখিত আছে। ভারতে অধিকাংশ রাজ্যেই আমের চাষ হয়ে থাকে। তবে, উত্তর প্রদেশ, বিহার, অন্ধ্রপ্রদেশ, তেলেঙ্গানা ও কর্ণাটকে আমের ব্যাপক ফলন হয়। ভারত থেকে বিভিন্ন দেশে আলফন্সো, কেশর, তোতাপুরী ও বঙ্গনাপল্লী প্রজাতির আম অধিক পরিমাণে রপ্তানি করা হয়ে থাকে। টাটকা আম, আমের মন্ড এবং টুকরো টুকরো অংশ হিসাবে প্রধাণত রপ্তানি করা হয়।
CG/BD/SB
(Visitor Counter : 362
প্রতিরক্ষামন্ত্রক
বরুণ-২০২১ মহড়া সমাপ্ত
নয়াদিল্লি, ২৮ এপ্রিল, ২০২১
ভারত ও ফ্রান্সের নৌ-বাহিনীর মধ্যে ১৯তম দ্বিপাক্ষিক নৌ-মহড়া ‘বরুণ-২০২১’ গতকাল শেষ হয়েছে। দুই দেশের নৌ-বাহিনীর মধ্যে পারস্পরিক সহযোগিতা বৃদ্ধি এবং অভিযান পরিচালনার ক্ষেত্রে আরও সক্ষমতার দিক থেকে ‘বরুণ’ মহড়ার গুরুত্বপূর্ণ ভূমিকা রয়েছে। বিগত বছরগুলিতে এই মহড়া দুই দেশের নৌ-বাহিনীর মধ্যে পারস্পরিক সমন্বয়ের সুযোগ যেমন বাড়িয়েছে, তেমনই জটিল অভিযান পরিচালনার ক্ষেত্রেও দুই দেশের বাহিনী আরও পারদর্শী হয়ে উঠেছে। আরব সাগরে ২৫-২৭ এপ্রিল পর্যন্ত অনুষ্ঠিত এই মহড়ায় ভারতীয় নৌ-বাহিনী এবং ফ্রান্সের নৌ-বাহিনীর মধ্যে সমুদ্রে অভিযান পরিচালনায় দক্ষতা ও পারদর্শীতার প্রতিরফলন ঘটেছে। মহড়াতে আধুনিক এয়ার ডিফেন্স ব্যবস্থা প্রদর্শনের পাশাপাশি যুদ্ধজাহাজ বিধ্বংসী বিভিন্ন অভিযান পরিচালিত হয়েছে। এছাড়াও মহড়াতে হেলিকপ্টার ল্যান্ডিং, ট্যাকটিক্যাল ম্যান্যুভার বা কৌশলগত অভিযান প্রণয়ন ও তার কার্যকর রূপায়ণ, ফ্লাইং অপারেশন, এম্পটি এয়ার উইপন ফায়ারিং এবং অন্যান্য নৌ-নিরাপত্তা সংক্রান্ত মহড়া দক্ষতার সঙ্গে পরিচালিত হয়েছে। দুই দেশের নৌ-বাহিনীর মধ্যে যুদ্ধক্ষেত্রে রণকৌশলের দক্ষতা এবং প্রয়োজন সাপেক্ষে সংযুক্ত বাহিনীর রূপ নিয়ে যুদ্ধক্ষেত্রে পারদর্শীতা বাড়ানোর মাধ্যম হিসেবে বিগত বছরগুলিতে এই মহড়া গুরুত্বপূর্ণ ভূমিকা নিয়েছে। মহড়া পরিচালনার পাশাপাশি জলসীমানায় শান্তি, নিরাপত্তা ও স্থিতিশীলতা বজায় রাখার ক্ষেত্রেও গুরুত্ব দেওয়া হয়েছে।
দুই দেশের নৌ-বাহিনীর মধ্যে জলসীমায় অভিযান পরিচালনার ক্ষেত্রে পারস্পরিক সমন্বয়ের বিষয়টি মহড়ার প্রথম দিন থেকেই স্পষ্ট প্রতিফলিত হয়েছে। উল্লেখ করা যেতে পারে, এই মহড়া পরিচালনার যাবতীয় পরিকল্পনা ভার্চ্যুয়াল পদ্ধতিতে বৈঠকের মাধ্যমে স্থির হয়। অন্যদিকে, মহড়াতে দুই দেশের বাহিনী পারস্পরিক দূরত্ব বজায় রাখা সত্ত্বেও পূর্ব পরিকল্পিত সমস্ত কৌশল যথাযথভাবে কার্যকর করতে সক্ষম হয়েছে। এই মহড়ার ফলে দুই দেশের নৌ-বাহিনীর মধ্যে পারস্পরিক আস্থা, অভিযান পরিচালনার ক্ষেত্রে সমন্বয় বজায় রাখা সহ আধুনিক পন্থা-পদ্ধতিগুলির পারস্পরিক বিনিময় আরও সহজ হয়েছে।
‘বরুণ-২০২১’ মহড়ায় ভারতীয় নৌ-বাহিনীর গাইডেড মিসাইল ফ্রিজেট ‘তারকশ’ আগামী ১ মে পর্যন্ত সে দেশের নৌ-বাহিনীর কেরিয়ার স্ট্রাইক গ্রুপের সঙ্গে জলসীমায় বিভিন্ন মহড়া অব্যাহত রাখবে। সে দেশের নৌ-বাহিনীর পক্ষ থেকে এই মহড়ায় অ্যাডভান্সড সারফেস, অ্যান্টি-সাবমেরিন এবং এয়ার ডিফেন্স প্রযুক্তি কাজে লাগানো হয়।
SC/BD/DM/
(Visitor Counter : 151
প্রধানমন্ত্রীরদপ্তর
ভারতে ফিরে বেঙ্গালুরুর হ্যাল বিমানবন্দরের বাইরে উষ্ণ অভ্যর্থনা গ্রহণ করার পর প্রধানমন্ত্রীর ভাষণ
নতুন দিল্লি ২৬ শে অগাষ্ট, ২০২৩
ভারত মাতা কি জয়, ভারত মাতা কি জয় !
ভারত মাতা কি জয়, ভারত মাতা কি জয় !
ভারত মাতা কি জয় !
দয়া করে আপনারা সকলে আমার সঙ্গে গলা মিলিয়ে শ্লোগান দিন জয় জওয়ান - জয় কিষাণ, জয় জওয়ান - জয় কিষাণ,
এরপর আমি বলছি, জয় বিজ্ঞান এবং আপনারা বলুন জয় অনুসন্ধান। জয় বিজ্ঞান - জয় অনুসন্ধান, জয় বিজ্ঞান - জয় অনুসন্ধান, জয় বিজ্ঞান - জয় অনুসন্ধান ! জয় জওয়ান - জয় কিষাণ, জয় জওয়ান - জয় কিষাণ, জয় বিজ্ঞান - জয় অনুসন্ধান, জয় বিজ্ঞান - জয় অনুসন্ধান, জয় বিজ্ঞান - জয় অনুসন্ধান !
এ এক অপূর্ব সূর্যোদয় এবং বেঙ্গালুরুর এই অসাধারণ দৃশ্যপটে দেশের বৈজ্ঞানিকরা দেশকে দারুণ উপহার দিয়েছেন এবং এক অসাধারণ সাফল্য অর্জন করেছেন। গ্রীসেও আমি এই উচ্ছ্বাস প্রত্যক্ষ করেছি যা আমি আজ বেঙ্গালুরুতে করছি। জোহানেসবার্গেও একই রকম উৎসাহ উদ্দীপনা দেখা গেছে, যা বিশ্বের প্রত্যেকটি প্রান্ত প্রত্যক্ষ করেছে। ভারতীয় বিজ্ঞানে যাঁরা বিশ্বাস করেন এবং যাঁরা ভবিষ্যতকে প্রত্যক্ষ করতে পারেন তাঁরাই কেবল নয় বরং মানবতার কল্যাণে নিবেদিত প্রত্যেকেই আবেগ এবং উৎসাহে ভরপুর। আপনারা আজ অনেক সকালে এখানে জড়ো হয়েছেন। আমি নিজেকে সংবরণ করতে পারলাম না। কারণ এখান থেকে অনেক অনেক দূরে আমি বিদেশের মাটিতে ছিলাম। আমি ঠিক করেই রেখেছিলাম ভারতে ফিরেই দেশের এই সব বিজ্ঞানীদের কুর্নিশ জানাতে আমি প্রথমেই বেঙ্গালুরু যাব। যখন কেউ অনেক দূরের পথ সফর করছেন, তখন ফিরতে কখনও কখনও কয়েক মিনিট দেরিও হতে পারে। তাই আমি মাননীয় মুখ্যমন্ত্রী, উপমুখ্যমন্ত্রী এবং রাজ্যপালকে এত সকালে কষ্ট করে এ অনুষ্ঠানে না আসতে অনুরোধ করেছি কারণ বিজ্ঞানীদের কুর্নিশ জানিয়েই আমি ফিরে যাব। আমি তাঁদের অনুরোধ জানিয়ে বলেছি, আনুষ্ঠানিকভাবে আমি যখন কর্ণাটকে আসব তখন প্রথা মাফিক মুখ্যমন্ত্রী, উপমুখ্যমন্ত্রীদের যা করণীয় তাঁরা তা করবেন। তাঁরা সহযোগিতা করেছেন এজন্য আমি তাঁদের কৃতজ্ঞতা ও ধন্যবাদ জানাচ্ছি।
বন্ধুগণ,
এখানে এটা আমার ভাষণ দেওয়ার সময় নয়, কারণ আমি ওই সব বিজ্ঞানীদের সঙ্গে মিলিত হওয়ার জন্য উদগ্রীব হয়ে আছি। তবে, আমি আপনাদের সবিশেষ ধন্যবাদ জানাবো কারণ বেঙ্গালুরুর মানুষ প্রবল প্রাণশক্তি এবং অদম্য উৎসাহের সঙ্গে এখনও সেই মুহুর্তের উদযাপন করছেন। এত সকালেও আমি অনেক ছোট ছোট ছেলে মেয়েকে এখানে দেখতে পাচ্ছি, তারাই ভারতের ভবিষ্যত।
আমার সঙ্গে আপনারা আবার গলা মিলিয়ে বলুন ;
ভারত মাতা কি-জয়, ভারত মাতা কি-জয়,
ভারত মাতা কি-জয়, জয় জওয়ান - জয় কিষাণ, জয় জওয়ান - জয় কিষাণ, জয় জওয়ান - জয় কিষাণ।
এখন বলুন, জয় বিজ্ঞান - জয় অনুসন্ধান, জয় বিজ্ঞান - জয় অনুসন্ধান, জয় বিজ্ঞান - জয় অনুসন্ধান, জয় বিজ্ঞান - জয় অনুসন্ধান, জয় বিজ্ঞান - জয় অনুসন্ধান !
বন্ধুগণ, আপনাদের আমার আন্তরিক ধন্যবাদ।
(AC / AB /SG /